OpenLLM-France/wikimedia huggingface dataset:
# Progreso Alfarache Arrabal

Progreso Alfarache Arrabal (Algesires, 1888 - Ciutat de Mèxic, 20 de febrer de 1964) fou un anarcosindicalista andalús, també conegut amb el pseudònim d'Antonio Rodríguez.

## Biografia

D'educació autodidacta, treballà de linotipista i el 1919 va ser un dels delegats del Sindicat d'Arts Gràfiques de Sevilla al congrés de la CNT del Teatre de la Comedia de Madrid. El mateix any fou detingut per primer cop a causa de la seva participació en la vaga dels lloguers. El 1920 fou nomenat secretari del Comitè Regional d'Andalusia de la CNT i redactor de Solidaridad Obrera, i durant la Dictadura de Primo de Rivera s'hagué d'exiliar a França. El 1929 va fer amistat amb l'escriptor Ramón J. Sender i el 1930 s'establí a Barcelona, on exercí de secretari del Comitè Nacional de la CNT (27 de juny-desembre de 1930). L'agost de 1930 participà, amb Rafael Vidiella, com a observador de la CNT del que després seria el Pacte de Sant Sebastià. Per aquest motiu fou detingut a Jerez de la Frontera el 27 de setembre de 1930, i no fou alliberat fins al març de 1931.
Després de la proclamació de la Segona República Espanyola va anar a Madrid a participar en el Congrés Confederal Extraordinari de la CNT (11-16 de juny de 1931). L'agost d'aquell any va fou un dels promotors i redactors del Manifest dels Trenta, raó per la qual fou exclòs de la CNT i es va arrenglerar amb els sindicats cenetistes d'oposició.
L'abril de 1932 participà en el Ple Extraordinari de la CRTC a Sabadell i el 28 de maig de 1932 fou condemnat a sis mesos de presó per injúries a la guàrdia civil en un article publicat a Solidaridad Obrera. El setembre de 1933 va ser nomenat vicesecretari del Sindicat d'Indústries Gràfiques i Similars de la CNT de Barcelona i participà en la creació de l'Aliança Obrera.
Durant la guerra civil espanyola va ser membre del Consell d'Economia de la Generalitat de Catalunya i va ser el secretari d'Horacio Martínez Prieto quan aquest va ser nomenat ministre. En acabar la guerra va poder aconseguir exiliar-se a Mèxic, on va defensar les tesis col·laboracionistes i va organitzar en 1942 el grup Nueva FAI, oposat als postulats defensats per Joan García Oliver. El 1944 va ser secretari de la CNT a Mèxic i el 1945 participà en nom del Moviment Llibertari Espanyol com a Director General de Pesca del ministre d'Obres Públiques Horacio Martínez Prieto en el Govern de la Segona República Espanyola en l'exili de José Giral a Mèxic. A finals de 1946 tornà clandestinament a Espanya per a representar els exiliats en el Comitè Nacional de la CNT, però fou detingut a Madrid el març de 1947 i tancat al Penal d'Ocaña. Després de passar uns anys a la presó tornà a Mèxic, on dirigí la revista "Comunidad Ibérica" des de 1963. Va morir d'una complicació després d'una operació al Sanatorio Español de Mèxic.

## Enllaços externs

* Progreso Alfarache Arxivat 2012-03-08 a Wayback Machine. a anarcoefemerides
* Biografia a veuobrera.org
* Biografia a losdelasierra.info
# Aurelia de tribunis plebis

Aurelia de tribunis plebis va ser una llei romana instada per Gai Aureli Cotta, cònsol juntament a Luci Octavi l'any 678 de la fundació de Roma (75 aC). Establia que els tribuns de la plebs poguessin optar a altres magistratures, cosa que havia estat prohibida anteriorment per una llei de Luci Corneli Sul·la.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 21-22 [Consulta: 13 abril 2022].
# Paratel·lurita

La paratel·lurita és mineral de la classe dels òxids que pertany al grup del rútil. El seu nom prové del prefix grec para- (proper) i la seva relació amb la tel·lurita.

## Característiques

La paratel·lurita és diòxid de tel·luri, la seva fórmula química és TeO₂. Cristal·litza en el sistema tetragonal habitualment en grans fins massius i més rarament en forma de cristalls prismàtics de fins a 3 mm. La seva duresa a l'escala de Mohs és 1. És el dimorf de la tel·lurita.
Segons la classificació de Nickel-Strunz, la paratel·lurita pertany a «04.De: Òxids i hidròxids amb proporció Metall:Oxigen = 1:2 i similars amb cations de mida mitjana; amb diversos poliedres» juntament amb els següents minerals: downeyita, koechlinita, russel·lita, koragoïta, tungstibita, tel·lurita, bismutotantalita, bismutocolumbita, cervantita, estibiotantalita, estibiocolumbita, clinocervantita i baddeleyita.

## Formació i jaciments

La paratel·lurita va ser descoberta simultàniament a la mina Santa Rosa, al municipi de Cananea i a la mina Moctezuma, al municipi de Moctezuma (Sonora, Mèxic), en aquesta última localitat en forma de vetes fines en tel·luri d'un dipòsit hidrotermal de Au-Te. També ha estat descrita a Bèlgica, Espanya, els Estats Units, el Japó, Rússia i Xile.
Sol trobar-se associada a altres minerals com: tel·lurita, tel·luri natiu, krennerita, rodalquilarita, emmonsita i anglesita.

## Referències

* 1 2 3 «Paratellurite» (en anglès). Mindat. [Consulta: 7 novembre 2015].
* 1 2 3 «Paratellurite» (en anglès). Handbook of Mineralogy. Arxivat de l'original el 8 de maig 2019. [Consulta: 8 febrer 2018].
# Gimnasia y Esgrima (desambiguació)

«Gimnasia y Esgrima» té aquests significats:
* Gimnasia y Esgrima de Buenos Aires (GEBA)
* Gimnasia y Esgrima de Comodoro Rivadavia
* Gimnasia y Esgrima de Concepción del Uruguay
* Gimnasia y Esgrima de Jujuy
* Gimnasia y Esgrima de La Plata
* Gimnasia y Esgrima de Mendoza
* Gimnasia y Esgrima de Santa Fe
# Kepler-11c

Kepler 11c és un exoplaneta descobert per la Missió Kepler de la NASA. Gira al voltant de Kepler-11, una estrella mol semblat al nostre Sol. S'especula que puga estar fet majorment de gel o gas a causa de la seva densitat.

## Referències

* ↑ Afirmat a: Enciclopèdia Extrasolar Planets. Llengua del terme, de l'obra o del nom: anglès.
* 1 2 Geoffrey Marcy «A closely packed system of low-mass, low-density planets transiting Kepler-11» (en anglès). Nature, 7332, 03-02-2011, pàg. 53–58. DOI: 10.1038/NATURE09760.
* 1 2 Afirmat a: The Kepler Giant Planet Search. I: A Decade of Kepler Planet-host Radial Velocities from W. M. Keck Observatory. Indicat a la font segons: NASA Exoplanet Archive. Data de publicació: 2024. DOI: 10.3847/1538-4365/AD0CAB.
* 1 2 Luca Malavolta «TRADES: A new software to derive orbital parameters from observed transit times and radial velocities» (en anglès). Astronomy and Astrophysics, 01-11-2014, pàg. 38–38. DOI: 10.1051/0004-6361/201424080.
* ↑ «Transit Timing Variations and linear ephemerides of confirmed Kepler transiting exoplanets». Research in Astronomy and Astrophysics, 3, 2019, pàg. 041. DOI: 10.1088/1674-4527/19/3/41.
* ↑ Jason F. Rowe «All six planets known to orbit Kepler-11 have low densities» (en anglès). Astrophysical Journal, 2, 04-06-2013, pàg. 131. DOI: 10.1088/0004-637X/770/2/131.
* ↑ «A statistical reconstruction of the planet population around Kepler solar-type stars» (en anglès). Letters of the Astrophysical Journal, 2, 2015, pàg. 180. DOI: 10.1088/0004-637X/799/2/180.
* 1 2 3 4 5 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «Planet Kepler-11 c» (en anglès). Extrasolar Planets Encyclopaedia. Observatori Meudon. [Consulta: 21 maig 2021].
* ↑ «Planetary six-pack poses a puzzle» (en anglés)). Arxivat de l'original el 4 de febrer 2011. [Consulta: 21 maig 2021].
# Iris Krämer

Iris Krämer (Darmstadt, 22 de juny de 1981) és una antiga pilot de trial alemanya. Va ser una de les dominadores del trial femení internacional, juntament amb la seva rival Laia Sanz, havent guanyat el Campionat del Món l'any 2007 i el Campionat d'Europa tres anys seguits (1999 a 2001). Integrant l'equip alemany va guanyar el Trial de les Nacions en categoria femenina dos anys (2003 i 2005). Fou també Campiona d'Alemanya de trial femení sis anys (2002 a 2007).
El 22 de setembre del 2009 Krämer va anunciar la seva retirada de l'alta competició a causa d'una lesió al braç. El 2011 va ser nomenada FIM Legend.

## Palmarès

| Any | Motocicleta | C. del Món femení | C. d'Europa femení | TDN femení | C. d'Alem. femení | Títols |
| 1999 | Gas Gas | - | 1a | - | | 1 |
| 2000 | Gas Gas | 2a | 1a | 4a | | 1 |
| 2001 | Gas Gas | 2a | 1a | 3a | | 1 |
| 2002 | Gas Gas | 2a | 2a | 3a | 1a | 1 |
| 2003 | Gas Gas | 2a | 2a | 1a | 1a | 2 |
| 2004 | Gas Gas | - | 3a | 2a | 1a | 1 |
| 2005 | Gas Gas | 2a | 2a | 1a | 1a | 2 |
| 2006 | Gas Gas | 2a | 2a | 3a | 1a | 1 |
| 2007 | Scorpa | 1a | 2a | 2a | 1a | 2 |
| 2008 | Scorpa | 3a | 2a | 2a | | - |
| 2009 | Scorpa/Gas Gas | 3a | 3a | 3a | | - |
| Total títols | Total títols | 1 | 3 | 2 | 6 | 12 |

### Notes

* ↑ La classificació consignada a TDN fa referència a la posició final obtinguda per l'equip estatal
* ↑ Al total de títols s'hi compten tots els campionats estatals o internacionals guanyats, incloent-hi el TDN

## Referències

* ↑ «The rider... Krämer Iris» (en anglès). trialonline.org. [Consulta: 11 febrer 2011].
* ↑ «Iris Kramer – Ex women's trial world champion retires» (en anglès). fim-live.com. FIM, 22-09-2009. [Consulta: 10 març 2010].
* ↑ «Distinctions - FIM Legends» (en anglès). fim-moto.com. FIM. Arxivat de l'original el 2021-04-23. [Consulta: 1r juliol 2022].
* ↑ «Krämer Iris» (PDF) (en anglès). trialonline.org. [Consulta: 10 març 2010].

## Enllaços externs

* Iris Krämer - Lloc web oficial (alemany)
* Semblança d'Iris Krämer a trialsguru.net (anglès)
Campiones d'Europa de trial :
1999 - Iris Krämer
2000 - Iris Krämer
2001 - Iris Krämer
2002 - Laia Sanz
2003 - Laia Sanz
2004 - Laia Sanz
2005 - Laia Sanz
2006 - Laia Sanz
2007 - Laia Sanz
2008 - Laia Sanz
2009 - Laia Sanz
2010 - Laia Sanz
2011 - Laia Sanz
2012 - Rebekah Cook
2013 - Emma Bristow
2014 - Ina Wilde
2015 - Theresa Bäuml
2016 - Theresa Bäuml
2017 - Emma Bristow
2018 - Berta Abellán
2019 - Ingveig Hakonsen
2020
2021 - Minta Alice
2022 - Naomi Monnier
2023 - Alice Minta :
Campiones del món de trial :
2000 - Laia Sanz
2001 - Laia Sanz
2002 - Laia Sanz
2003 - Laia Sanz
2004 - Laia Sanz
2005 - Laia Sanz
2006 - Laia Sanz
2007 - Iris Krämer
2008 - Laia Sanz
2009 - Laia Sanz
2010 - Laia Sanz
2011 - Laia Sanz
2012 - Laia Sanz
2013 - Laia Sanz
2014 - Emma Bristow
2015 - Emma Bristow
2016 - Emma Bristow
2017 - Emma Bristow
2018 - Emma Bristow
2019 - Emma Bristow
2020 - Emma Bristow
2021 - Laia Sanz
2022 - Emma Bristow
2023 - Emma Bristow :
# Pseudanthias caudalis

Pseudanthias caudalis és una espècie de peix de la família dels serrànids i de l'ordre dels perciformes.

## Morfologia

* Els mascles poden assolir 17 cm de longitud total.

## Hàbitat

És un peix marí de clima temperat.

## Distribució geogràfica

Es troba al Japó.

## Referències

* ↑ Bleeker P. 1871-1876. Atlas ichthyologique des Indes Orientales Néêrlandaises, publié sous les auspices du Gouvernement colonial néêrlandais. Tome VII. Percoides I, Priacanthiformes, Serraniformes, Grammisteiformes, Percaeformes, Datniaeformes. Atlas Ichthyol. v. 7 . 1-126.
* ↑ BioLib (anglès)
* 1 2 3 «Pseudanthias caudalis» (en anglès). FishBase. Froese, Rainer; Pauly, Daniel (editors).
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Heemstra, P.C. i J.E. Randall, 1999. Serranidae. p. 2442-2547. A K.E. Carpenter i V.H. Niem (eds.) FAO species identification guide for fishery purposes. The living marine resources of the Western Central Pacific. Vol. 4. Bony fishes part 2 (Mugilidae to Carangidae). Roma, FAO. 2069-2790 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Readstown

Readstown és una població dels Estats Units a l'estat de Wisconsin. Segons el cens del 2000 tenia 395 habitants.

## Demografia

Segons el cens del 2000, Readstown tenia 395 habitants, 187 habitatges, i 104 famílies. La densitat de població era de 85,2 habitants per km².
Dels 187 habitatges en un 22,5% hi vivien nens de menys de 18 anys, en un 41,7% hi vivien parelles casades, en un 8% dones solteres, i en un 43,9% no eren unitats familiars. En el 36,9% dels habitatges hi vivien persones soles el 25,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,11 i el nombre mitjà de persones que vivien en cada família era de 2,73.
Per edats la població es repartia de la següent manera: un 21% tenia menys de 18 anys, un 7,6% entre 18 i 24, un 24,3% entre 25 i 44, un 24,8% de 45 a 60 i un 22,3% 65 anys o més.
L'edat mediana era de 43 anys. Per cada 100 dones de 18 o més anys hi havia 80,3 homes.
La renda mediana per habitatge era de 21.250 $ i la renda mediana per família de 28.125 $. Els homes tenien una renda mediana de 26.250 $ mentre que les dones 18.889 $. La renda per capita de la població era de 12.957 $. Aproximadament el 9,3% de les famílies i el 21,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Readstown» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Readstown». American Fact Finder. Oficina del Cens dels Estats Units, 12-01-2010.
# Ati (Txad)

Ati (en àrab أتي, Atī) és una ciutat txadiana, concretament la capital de la regió de Batha. Es troba a 447 km per carretera a l'est de la capital del país, N'Djamena. La ciutat està comunicada per l'aeroport d'Ati.

## Demografia

| Any | Població |
| 1993 | 17 727 |
| 2008 | 20 902 |

## Referències

* ↑ World Gazetteer: Chad
# Dolmàtovo (Tula)

* Per a altres significats, vegeu «Dolmàtovo».
Dolmàtovo (en rus: Долматово) és un poble de l'óblast de Tula, a Rússia, segons el cens del 2010 tenia 342 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# Gimigliano

Gasperina (en calabrès Ghimiglianu) és un municipi italià, situat a la regió de Calàbria i a la província de Catanzaro. L'any 2023 tenia 2985 habitants.

## Demografia

Evolució demogràfica :
| 1r gener 2017 | 1r gener 2018 | 1r gener 2023 |
| 3.341 | 3.292 | 2.985 |

## Administració

Llista d'alcaldes i alcaldesses :
| Dates mandat | Nom de l'alcalde/ssa | Causa finalització |
# Håkan Mild

Stig Håkan Mild (nascut el 14 de juny de 1971 a Trollhättan, Västra Götaland) és un exfutbolista suec, que jugava de migcampista. Actualment és el director esportiu de l'IFK Göteborg.
Va començar la seua carrera amb l'equip de la seua ciutat natal, el Trollhättans FK. Ben aviat, el 1988, va fitxar per l'IFK Göteborg. Va debutar a la lliga sueca a l'any següent, tot convertint-se en una de les peces fonamentals del seu club. Amb el Goteborg va guanyar quatre lligues i una Copa (1991), també va disputar competicions europees.
Deixà el Goteborg per recalar al Servette FC suís. Allí va guanyar la Superlliga suïssa. Amb el Servette no va tenir tanta sort i va retornar a Suècia, tot jugant una temporada abans de fitxar per la Reial Societat.
Amb els donostiarres va sumar 49 partits de primera divisió en els dos anys que hi va romandre, sent part activa de la gran temporada 97/98, en què quedaren tercers. Al final d'aquesta campanya, va tornar de nou al Goteborg, però les lesions li van perjudicar.
Tres anys més tard, va tornar a marxar fora del seu país, aquesta vegada a Anglaterra, per recalar al Wimbledon FC, però no va comptar massa i tan sols va aparèixer en nou partits. Per tercera vegada va retornar a Goteborg, on va ajudar al seu equip fins a la seua retirada el 2005 a causa de les lesions. Amb més de 400 partits amb la samarreta dels suecs, és considerat com un dels jugadors emblemàtics de l'IFK Goteborg.

## Selecció

Va jugar 74 vegades amb la selecció sueca de futbol, i va marcar 8 gols. Va formar part del combinat del seu país que va acudir al Mundial del 1994 i a l'Eurocopa del 2000. Mild també va estar inclòs a l'equip olímpic de 1992.
# Infected Mushroom

Infected Mushroom és un duet israelià de música electrònica i trance psicodèlic format per Erez Aizen i Amit Duvdevani «Duvdev». Des de la seva formació a Haifa, el grup conserva l'estil del seu primer enregistrament de 1999, The Gathering, apreciant-se una constant evolució acústica a les següents publicacions Classical Mushroom (2000), BPEmpire (2001) i Converting Vegetarians (2003). L'àlbum IM the Supervisor (2004) representa un dels més grans èxits aconseguits fins al moment d'Erez i Duvdev, actuant en indrets on potser no s'imaginaven arribar a l'inici de la seva carrera musical i venent milers d'àlbums, fet inusual en el gènere psytrance.
Utilitzen una gran quantitat de fonts musicals, incloses guitarres acústiques i baixos sintetitzats complexos. Les seves composicions sovint contenen canvis de ritme de bateria i de ritme. Els espectacles en directe d'Infected Mushroom presenten vocals i instruments analògics en actuacions que es configuren en un teló de fons multimèdia.

## Discografia

* The Gathering (1999)
* Classical Mushroom (2000)
* BPEmpire (2001)
* Converting Vegetarians (2003)
* IM the Supervisor (2004)
* Vicious Delicious (2007)
* Legend of the Black Shawarma (2009)
* Army of Mushrooms (2012)
* Converting Vegetarians II (2015)
* Retun to the Sauce (2017)
* Head of NASA and the 2 Amish Boys (2018)
* More Than Just a Name (2020)

## Rànquing DJ Magazine

| DJ | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 |
| Infected Mushroom | 26è | 12è | 9è | 10è | 12è | 13è | 21è | 43è | 53è | 49è | 112è | 95è | 120è |

## Referències

* ↑ «THEY'RE INFECTIOUS» (en anglès), 24-01-2008. [Consulta: 16 juliol 2020].
* ↑ Billboard8 Mar 2008, Vol. 120, No. 10, Published by Nielsen Business Media, Inc, p. 52.
# Hyperlais

Hyperlais és un gènere d'arnes de la família Crambidae.

## Taxonomia

* Hyperlais argillacealis Zeller, 1847
* Hyperlais conspersalis Mey, 2011
* Hyperlais cruzae (Agenjo, 1953)
* Hyperlais dulcinalis (Treitschke, 1835)
* Hyperlais glyceralis (Staudinger, 1859)
* Hyperlais nemausalis (Duponchel, 1831-1833)
* Hyperlais rivasalis (Vazquez, 1905)
* Hyperlais rosseti Varenne, 2009
* Hyperlais siccalis Guenée, 1854
* Hyperlais squamosa (Hampson, 1913)
* Hyperlais transversalis Mey, 2011
* Hyperlais xanthomista Mey, 2011

## Referències

* ↑ «GlobIZ search». Global Information System on Pyraloidea. [Consulta: 9 gener 2019].
# Janelle Parks

Janelle Parks (Kettering, 1 d'agost de 1962) va ser una ciclista nord-americana campiona d'una medalla de plata al Campionat del món en ruta de Colorado Springs 1986, per darrere de la francesa Jeannie Longo. També es proclamà Campiona nacional en ruta el 1987. Va participar en els Jocs Olímpics de 1984.

## Palmarès

* 1992
** 1a al Tour de l'Aude i vencedora d'una etapa
* 1987
** Campiona dels Estats Units en ruta
* 1988
** Vencedora d'una etapa al Tour de Gila
* 1993
** Vencedora d'una etapa al Tour de Gila

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
# Imatge (matemàtiques)

Siguin X i Y dos conjunts, f una funció f : X → Y, i x un element de X. Diem que la imatge de x sota f, denotada f(x), és l'element únic y de Y que f associa amb x.
La imatge d'un subconjunt A ⊆ X sota f denotada f(A) és el subconjunt de Y definit com
    f(A) = {y ∈ Y tals que y = f(x) per a algun x ∈ A}.
Per extensió, la imatge de la funció f anomenat també el seu recorregut és la imatge del conjunt domini de la funció f.
Per contra, sigui f : X → Y una funció i B un subconjunt de Y, es diu antiimatge de B per f el subconjunt de X definit com
    f$^{−1}$(B) = {x ∈ X tals que f(x) ∈ B}.
A vegades es nota aquest concepte f$^{−1}$[B] per a fer distinció amb la notació de la funció inversa de f. De fet, tot i que les dues funcions coincideixen, evidentment només ho poden fer quan la funció inversa està definida, és a dir quan f és una funció invertible.

## Referències

* ↑ «Imagen de una Función». [Consulta: 21 gener 2022].
* ↑ Image. MathWorld.
* ↑ «Image Definition (Illustrated Mathematics Dictionary)». [Consulta: 21 gener 2022].

## Vegeu també

* Codomini
* Recorregut
Viccionari
# Pardal suahili

El pardal suahili (Passer suahelicus) és un ocell de la família dels passèrids (Passeridae).

## Hàbitat i distribució

Habita sabanes d'Àfrica oriental, des del sud-oest de Kenya fins al sud de Tanzània.

## Referències

* ↑ «Pardal suahili». Cercaterm. TERMCAT, Centre de Terminologia. Rev. 20/02/2022(català)
# Pseudanthias charleneae

Pseudanthias charleneae és una espècie de peix de la família dels serrànids i de l'ordre dels perciformes.

## Morfologia

* Els mascles poden assolir 7,5 cm de longitud total.

## Hàbitat

És un peix marí que es troba entre 40-56 m de fondària.

## Distribució geogràfica

Es troba a Indonèsia.

## Referències

* ↑ Bleeker P. 1871-1876. Atlas ichthyologique des Indes Orientales Néêrlandaises, publié sous les auspices du Gouvernement colonial néêrlandais. Tome VII. Percoides I, Priacanthiformes, Serraniformes, Grammisteiformes, Percaeformes, Datniaeformes. Atlas Ichthyol. v. 7 . 1-126.
* ↑ BioLib (anglès)
* 1 2 3 «Pseudanthias charleneae» (en anglès). FishBase. Froese, Rainer; Pauly, Daniel (editors).
* ↑ Allen, G.R. i M.V. Erdmann, 2008. Pseudanthias charleneae, a new basslet (Serranidae: Anthiinae) from Indonesia. Aqua Int. J. Ichthyol. 13(3-4):139-144.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Heemstra, P.C. i J.E. Randall, 1999. Serranidae. p. 2442-2547. A K.E. Carpenter i V.H. Niem (eds.) FAO species identification guide for fishery purposes. The living marine resources of the Western Central Pacific. Vol. 4. Bony fishes part 2 (Mugilidae to Carangidae). Roma, FAO. 2069-2790 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Gneu Fulvi Centumal

Gneu Fulvi Centumal és el nom dels següents personatges:
Nom de dos cònsols romans:
* Gneu Fulvi Centumal I, cònsol el 229 aC
* Gneu Fulvi Centumal II, cònsol el 211 aC